આ વર્ષે પણ પરિસ્થિતિ અલગ તો નથી જ અને હવે ચિંતાના વાદળોનો ઘેરાવ થાય તેવી બની છે. અખબારી અહેવાલો જણાવે છે કે...“વરસાદની આવક હજી જોઇએ એવી થઈ નથી. જળાશયોમાં માત્ર થોડા દિવસો ચાલે એટલું જ પાણી બચ્યું છે. પાણીની બાબતમાં સ્થિતિ વિકટ બને તેવા એંધાણ.” થોડા દિવસની સાદી વ્યાખ્યા છે, એક કે બે પખવાડિયા અથવા મહિનો માસ. પછી એ સ્થિતિને પહોંચી વળવાના ઍક્શન પ્લાન ઘડવામાં આવે અને તેનો અમલ કરતાં બીજું ચોમાસું આવી જાય. વચ્ચે-વચ્ચે ટૅન્કરથી પાણી પહોંચતું કરવાની વાતો કરવામાં આવે અથવા તો ભારતીય રેલવેના ટૅન્કર કન્ટેનર ટ્રેનની મહેરબાનીથી ખરેખર એમ થાય પણ ખરું.